Хот, суурины ус хангамж, ариутгах татуургын

 ашиглалт, үйлчилгээг зохицуулах зөвлөлийн

2018 оны *...* сарын *...* өдрийн *...* тоот

тогтоолын хавсралт

# Цэвэр, бохир усны үйлчилгээний тариф, төлбөр тооцох аргачлал

## Нэг. Ерөнхий зүйл

* 1. Энэхүү аргачлалыг Хот суурины ус хангамж, ариутгах татуургын ашиглалтын тухай хуулийн 10.1.1., 10.2. дугаар зүйлийг тус тус үндэслэн боловсруулсан болно.
	2. Энэхүү аргачлалын зорилго нь тухайн орон нутагт ус хангамж, ариутгах татуургын үйлчилгээний тусгай зөвшөөрөл эзэмшигч /цаашид "ТЗЭ" гэх/-ийн мөрдөх цэвэр, бохир усны үйлчилгээний тариф тогтоох, төлбөрийг тооцоход оршино.
	3. ТЗЭ нь үйл ажиллагааны сүүлийн 3 жилийн бодит зардлын гүйцэтгэл, ирэх оны төлөвлөгөөнд тулгуурлан энэхүү аргачлалын дагуу тарифаа тооцож, саналыг Хот, суурины ус хангамж, ариутгах татуургын ашиглалт үйлчилгээг зохицуулах зөвлөлд /цаашид “Зохицуулах зөвлөл” гэх/ ирүүлнэ.
	4. Ус хангамж, ариутгах татуургын үйлчилгээний тариф тогтоохдоо үйлчилгээний онцлог, шинж чанараас нь хамааруулан дараах бүтцийн аль нэгийг сонгоно. Үүнд:

- 1 шатлалтай

- 2 шатлалтай (суурь үнэтэй)

- Шатлан өсөх (усны хэмжээ болон хаягдал бохир усны бохирдлын хэмжээ)

* 1. Үнэ тарифын тооцоонд техник эдийн засгийн биет болон мөнгөн үзүүлэлт, усны баланс, зардлын үндэслэлийг холбогдох тайлбар тооцоо, баталгаажуулах баримтын хамт хавсаргана..

## Хоёр. Нэр томъёо

Энэхүү аргачлалд хэрэглэглэсэн дараах нэр томъёог дор дурдсан утгаар ойлгоно.

* 1. **Бүрэн өөрийн өртөг (БӨӨ) -** Тусгай зөвшөөрлийн үйл ажиллагааны нийт зардал /зээлийн хүүгийн зардлыг тооцоогүй/;
	2. **Тариф (Т) -** Цэвэр ус олборлон түгээх эсвэл бохир ус татан зайлуулах нэгж бүтээгдэхүүн, үйлчилгээний төлбөр;
	3. **Суурь үнэ (Сү) буюу суурь хураамж –** Үйлчилгээг байнгын бэлэн байдалд байлгахад шаардагдах тогтмол зардалд суурилсан тариф (цаашид энэхүү аргачлалд суурь үнэ гэж оруулав);
	4. **Нийт зардал (НЗ)** - Тусгай зөвшөөрлийн үйл ажиллагааны бүрэн өөрийн өртөг, зээлийн хүүгийн зардлын нийлбэр;
	5. **Тогтмол зардал (Тз)** – Хангагч байгууллагын үйлдвэрлэл, үйлчилгээний хэмжээнээс үл хамааран гарах ажииллагсдын болон удирдлагын зэрэг тогтмол зардлын дүн,
	6. **Борлуулалтын орлогын шаардагдах хэмжээ (БОш)**- Тусгай зөвшөөрлийн хүрээний үйл ажиллагааг тасралтгүй явуулж, хэрэглэгчдэд найдвартай, чанартай ус хангамж, ариутгах татуургын үйлчилгээ үзүүлэхэд шаардагдах зардлын хэмжээ;
	7. **Үйлчилгээний биет хэмжээ (Үб.х)**- Ус хангамжийн үйлчилгээний биет хэмжээ буюу хэрэглэгчдэд борлуулсан цэвэр ус, татан зайлуулсан хаягдал бохир усны хэмжээ, (цэвэр усны хэмжээ нь хэрэглэгчид хүргэж буй халуун, хүйтэн усны нийлбэрээр тодорхойлогдоно);
	8. **Зардал тооцох усны хэмжээ (Хцу, Хбу)** – Үйлчилгээний биет хэмжээ буюу хэрэглэгчдэд борлуулсан цэвэр ус, татан зайлуулсан хаягдал бохир ус;
	9. **Хэрэглэгчийн тоо (Х)** – Хангагч байгууллагатай гэрээтэй, төвлөрсөн шугам сүлжээнд холбогдсон хэрэглэгчийн тоо;
	10. **Богино хугацаат өр төлбөр (Өбх)** – Нэг жилийн дотор төлөгдөх өр төлбөр;
	11. **Урт хугацаат өр төлбөр (Өух)** – Нэгээс дээш жилийн дараа төлөгдөх өр төлбөр;
	12. **Зээлийн хүүгийн зардал (Збхх)** - Тайлант хугацаанд төлөгдөх богино хугацаат зээлийн хүүгийн зардал;
	13. **Үндсэн хөрөнгө (ҮХ)** – Тусгай зөвшөөрлийн үйл ажиллагаанд урт хугацаагаар ашиглагдах хөрөнгө;
	14. **Хөрөнгө оруулалтын өгөөж (ХОө)** – Урт хугацаат зээлийн хүүгийн болон ажиллагсдын нийгмийн зардлыг тусгасан хөрөнгө оруулалтаас олох ашгийн хэмжээ;
	15. **Хөрөнгө оруулалтын өгөөжийн хувь (ХОөх)** – Урт хугацаат зээлийн хүү, өөрийн хөрөнгийн өгөөжийн хувийн жигнэсэн дундаж;
	16. **Өгөөж тооцох үндсэн хөрөнгө (Хө.т)** - Тусгай зөвшөөрлийн үйл ажиллагаанд ашиглагдах үндсэн хөрөнгийн үлдэгдэл үнэ;
	17. **Эргэлтийн хөрөнгө (ЭХ)** – Тусгай зөвшөөрлийн үйл ажиллагааны нэг жилийн хугацаанд ашиглагдах түлш, түүхий эд, сэлбэг хэрэгсэл, хангамжийн материал, авлага, мөнгөн хөрөнгийн дүн;
	18. **Элэгдэл (Эз)** – Тухайн жилд байгуулагдах үндсэн хөрөнгийн элэгдэл хорогдлын хэмжээ;
	19. **Хуримтлагдсан элэгдэл (Эх) -** Үндсэн хөрөнгийн ашиглалтын хугацаанд үүссэн элэгдэл хорогдлын хэмжээ;
	20. **Зөөврийн усны алдагдал (Аз)** – Зөөврийн усны үйлчилгээний санхүүгийн алдагдлын хэмжээ;
	21. **Өгөөж тооцоох хөрөнгө оруулалт (ХОө.т)** - Өгөөж тооцох үндсэн хөрөнгө, өгөөж тооцох эргэлтийн хөрөнгийн нийлбэр;
	22. **Орлого болоогүй ус (ОБУ)** – Олборлон боловсруулсан боловч бичилт хийгдэж төлбөр ногдуулаагүй усны хэмжээ;
	23. **Усны зөвшөөрөгдөх алдагдал (УАз)** – усны зүй бус алдагдлаас бусад буюу гал, дотоод хэрэгцээ, технологи, засвар үйлчилгээ, осол аваарын үед алдсан усны нийт хэмжээ;
	24. **Технологийн усны алдагдал (УАт)** - Усыг цэвэршүүлэх явцад хаягдсан усны хэмжээ;

## Гурав. ТЗЭ-ийн цэвэр, бохир усны үйлчилгээний тариф тогтооход баримтлах зарчим

* 1. Тусгай зөвшөөрлийн үйл ажиллагааны бодит өртөг, зардалд тулгуурлах.
	2. Цэвэр ус олборлох, цэвэршүүлэх, дамжуулах, түгээх, зөөвөрлөн түгээх, бохир усны гаргалгааны болон бохир ус цуглуулах, татан зайлуулах, цэвэрлэх үйл ажиллагаанд техник, технологийн найдвартай ажиллагааны шаардлагад нийцүүлэн хамгийн бага өртгийн зарчмыг мөрдөх.
	3. Өртөг нь сүүлийн жилүүдэд гарсан зардлын гүйцэтгэлд үндэслэгдсэн байх.
	4. ТЗЭ-ийн тусгай зөвшөөрлийн үйл ажиллагааны тарифын орлого нь хэрэглэгчдэд ус хангамж, ариутгах татуургын үйлчилгээг тасралтгүй хүргэх, урсгал засвар үйлчилгээг өөрийн санхүүжилтээр гүйцэтгэхэд хүрэлцэхүйц байх.
	5. Усны үйлчилгээний санхүүгийн алдагдлыг нөхөх зорилгоор орон нутгаас олгох санхүүгийн эх үүсвэр нь батлагдсан татаасыг тарифын тооцоонд оруулж тооцох.
	6. Тариф тооцох зардалд ирээдүйд оруулах хөрөнгө оруулалт, шинэчлэлийн зардалд бодогдох элэгдэл, хорогдлыг оруулахгүй байх,
	7. Зохистой хэрэглээг урамшуулах, суурь үнэ тогтоох,
	8. Ус хангамж, ариутгах татуургын үйл ажиллагаанд шууд нөлөөлөх зардлын бодит өөрчлөлтөөс хамааран тарифыг индексжүүлэх чиглэл баримтлах,
	9. Цэвэр бохир усны үйлчилгээний тариф тооцох зардалд ТЗЭ-ийн үйл ажиллагаанд хамааралгүй бүх төрлийн шагнал урамшуулал, тэтгэмж, хандив, бэлэг дурсгал, хүлээн авалт, туслах аж ахуй, амралт, сувилал, гуанз, цайны газар зэрэг үйлдвэрлэлийн бус үйлчилгээний зардлыг оруулахгүй байх.
	10. Усны зохистой хэрэглээг урамшуулах, усны бохирдлыг бууруулах, хүн амын зорилгоор хэрэглэгчийн ангиллаар ялгавартай тариф тогтоох.
	11. Хүн амын эмзэг бүлгийг хамгаалах зорилгоор зөөврийн ус хангамжийн тарифыг байгууллагын дундаж тарифт тулгуурлан тогтоох.
	12. Хэрэглэгчид болон ТЗЭ-дийн санхүүгийн үйл ажиллагааны тогвортой байдлыг хангах зорилгоор тарифын зохицуулалтыг санхүүгийн жилтэй уялдуулах.

## Дөрөв. Тариф тооцоход ашиглах хэрэглэгчдэд нийлүүлэх цэвэр ус, хүлээн авах бохир усны хэмжээг тооцох

* 1. Үйлчилгээний биет хэмжээг тогтоохдоо сүүлийн жилүүдэд хэрэглэгчдэд түгээсэн усны бодит хэмжээ (татан зайлуулсан бохир ус) болон хэрэглэгчийн тооны өөрчлөлт, төвлөрсөн ус хангамж, ариутгах татуургын системд шинээр холбогдох болон хасагдах хэрэглэгчид, тоолууржилт зэргийг тус тус харгалзан үзнэ.
	2. Үйлчилгээний биет хэмжээг дараах томъёогоор тодорхойлно:

$Ү\_{бх}=\sum\_{}^{}Ү\_{бх\_{i}}^{т}+\sum\_{}^{}Ү\_{бх\_{i}}^{т-гүй}+∆Ү\_{бх}^{х}$ (1)

Үүнд: $Ү\_{бх}$ - үйлчилгээний биет хэмжээ төлөвлөгөөт оноор, мян.м3;

$Ү\_{бх\_{i}}^{т}$ – i ангиллын хэрэглэгчийн тоолууртай ус хэрэглээ, суурь оноор, мян.м3;

$Ү\_{бх\_{i}}^{т-гүй}$ - i ангиллын хэрэглэгчийн тоолууртай ус хэрэглээ, суурь оноор, мян.м3;

$∆Ү\_{бх}^{х}$ – ус хэрэглээний өөрчлөлтийн төлөвлөгөө, мян.м3;

Тайлбар: Дулаан үйлдвэрлэдэг ТЗЭ-д үйлчилгээний биет хэмжээнд дулааны зориулалтаар ашигласан усыг оруулж тооцно.

* 1. Хэрэглэгчийн өсөлт, бууралт, тоолууржилт болон бусад шалтгаанаар өөрчлөгдөх ус хэрэглээний төлөвлөгөөг дараах томъёогоор тооцно:

$∆Ү\_{бх}^{х}=∆Ү\_{ҮААНБ}+∆Х\_{т.а}∙t∙V\_{дх}∙10^{-3}+∆Х\_{т-гүй.а}∙t∙N\_{ух}∙10^{-3}+∆Ү\_{бус}$ (2)

Үүнд: $∆Ү\_{бх}^{х}$ – ус хэрэглээний өөрчлөлт, төлөвлөгөөгөөр, мян.м3;

$∆Ү\_{ҮААНБ}$ – үйлдвэр, аж ахуйн нэгж байгууллагын ус хэрэглээний өөрчлөлт төлөвлөгөөгөөр, гэрээнд орох өөрчлөлт /энэ ангиллын хэрэглэгчийн тооны өсөлт, бууралт, тэдгээртэй хийх ус ашиглалтын гэрээнд үндэслэн тооцоолно/ мян.м3;

$∆Х\_{т.а}$– тоолууртай ахуйн хэрэглэгчийн өсөлт бууралт, тоогоор;

t- шинэ хэрэглэгч холбогдосноос хойш жилийн эцэс хүртэлх хугацаа, хоногоор;

$V\_{дх}$ – 1 хэрэглэгчийн дундаж хэрэглээ, суурь оноор, л/хоног;

$N\_{ух} $– ус хэрэглээний норм, л/хоног;

$∆Ү\_{бус} $– ус хэрэглээнд гарах төлөвлөсөн бусад өөрчлөлтүүд, мян.м3.

* 1. Ус дамжуулан түгээж байгаа тохиолдолд зардалд тооцох усны хэмжээг дараах томъёогоор тодорхойлно:

$Х\_{цу}=Ү\_{бх}+УА\_{з}+Х\_{гу}$ (3)

Үүнд: $Х\_{гу}$ – галын усны хэрэглээ /ТЗЭ-ийн бүртгэсэн болон Онцгой байдлын газрын ус авдаг цэгүүдэд хийсэн судалгаа, тайланг үндэслэн тооцно/, жилээр, мян.м3;

УАз - Усны зөвшөөрөгдөх алдагдал, жилээр, мян.м3.

* 1. Усны зөвшөөрөгдөх алдагдал нь дотоод хэрэглээ, төлөвлөгөөт болон төлөвлөгөөт бус засварын үед алдсан усны хэмжээний нийлбэртэй тэнцүү байна. Дотоод хэрэглээний ус нь:
* Өөрийн унд ахуйн хэрэгцээнд зарцуулсан ус;
* Ус цэвэршүүлэх явцад гарсан технологийн хаягдал ус;
* Шугам сүлжээ, усан сангийн угаалга, ариутгалын ус;
* Насосны станцын өөрийн хэрэглээ;
* Бохир усны шугамын угаалга, цэвэрлэгээнд хэрэглэсэн усны хэмжээгээр тодорхойлогдоно.

## Тав. Борлуулалтын орлогын шаардагдах хэмжээг тодорхойлох

* 1. ТЗЭ-ийн борлуулалтын орлогын шаардагдах хэмжээг зохицуулалт хийгдэх хугацаанд ус хангамж, ариутгах татуургын үйл ажиллагааг хэвийн явуулахад зайлшгүй шаардагдах, эдийн засгийн үндэслэлтэй, бодит зардлын хэмжээнд тулгуурлан тодорхойлно.
	2. Борлуулалтын орлогын шаардагдах хэмжээ /БОш/ нь тусгай зөвшөөрлийн үйл ажиллагааны нийт зардал /НЗ/ ба хөрөнгө оруулалтын өгөөж /ХОө/-ийн нийлбэрээр тодорхойлогдоно.

БОш = НЗ + ХОө  (мян.төг)(4)

* 1. Нийт зардал /НЗ/ нь тусгай зөвшөөрөлд заасан үйл ажиллагааны бүрэн өөрийн өртөг /БӨӨ/, богино хугацаат зээлийн хүүгийн зардал /Зхүү/-ын нийлбэрээр тодорхойлогдоно.

НЗ = БӨӨ + Зхүү (мян.төг) *(5)*

* 1. Тусгай зевшөөрлийн үйл ажиллагааны бүрэн өөрийн өртөг /БӨӨ/-ийг байгууллагын дүнгээр болон тусгай зөвшөөрлийн төрөл тус бүрээр хүснэгт ...-ийн дагуу тодорхойлох ба дараах зардлууд багтана. Үүнд:
		+ Үйлдвэрлэлийн зардал;
		+ Урсгал болон их засварын зардлууд;
		+ Удирдлагын зардал;
		+ Борлуулалт, маркетингийн зардал;
		+ Үндсэн хөрөнгө ба биет бус хөрөнгийн элэгдэл;
		+ Түрээс, лизингийн төлбөр, даатгал болон үйл ажиллагаа, хөрөнгийн холбогдох бусад төлбөр, хураамжийн зардлууд;
		+ Татвар, төлбөр хураамжтай холбоотой зардлууд;
		+ Нормативт ашиг.
	2. Зардлыг тооцохдоо дараах мэдээ баримт, мэдээлэлд үндэслэнэ. Үүнд:
		+ Сүүлийн 3 жилийн НББ-ийн болон холбогдох статистик мэдээ тайлан, аудитаар баталгаажсан санхүүгийн тайлан, дүгнэлтийн хамт;
		+ Сүүлийн жилүүдийн тайлан, эдийн засгийн бодит тооцоонд үндэслэсэн түүхий эд, бараа бүтээгдэхүүний хэмжээ;
		+ Тухайн хугацааны албан ёсоор батлагдсан үнэ тариф, зах зээлийн үнэ ханш;
		+ Албан ёсоор гэрээнд тусгасан үнэ тариф, ажил үйлчилгээний хэмжээ;
		+ Бусад байгууллагаас бараа, бүтээгдэхүүн, ажил үйлчилгээ худалдан авсан зардал;
		+ Дараа оны төлөвлөгөө, зардлын өөрчлөлтийн тайлбар, холбогдох тушаал шийдвэр зэрэг болно.
	3. Тарифын зохицуулалтад үнийн индекс, цахилгаан эрчим хүч, түлш шатахууны үнийн өсөлт, цалингийн өсөлт зэрэг хүчин зүйлсийн цаашдын чиг хандлагыг харгалзан үзнэ.
	4. Ус хангамж, ариутгах татуургын шугам сүлжээ, барилга байгууламжийн үндсэн хөрөнгө болон, биет бус хөрөнгийн элэгдлийн зардлыг санхүүгийн тайланд тусгахдаа нягтлан бодох бүртгэлийн олон улсын стандарт, Монгол улсын Нягтлан бодох бүртгэлийн тухай хууль тогтоомж, холбогдох журам зааврыг баримтлана. Элэгдлийн зардлыг тарифт салбарын бодлого чиглэл, байгууллагын хөрөнгө оруулалтын төлөвлөгөө, Зохицуулах зөвлөлөөс баталсан аргачлал, журмыг баримтлан тодорхой хэмжээгээр тусгана. Зохицуулах зөвлөлөөс хуримтлагдсан элэгдлийн зарцуулалт, тарифт тусгасан элэгдлийн зардлын зарцуулалтад хяналт тавьж ажиллах бөгөөд тухайн жилийн хөрөнгө оруулалтад төлөвлөсний дагуу зарцуулаагүй бол дараа жилийн зохицуулалт хийхдээ хасч тооцно.
	5. Тусгай зөвшөөрлийн үйл ажиллагааны зардалд баримтаар баталгаажаагүй, үндэслэлгүй зардал буюу хасагдах зардал /ХЗ/-ыг Зохицуулах зөвлөл хянаж, тооцож ирүүлсэн нийт зардлаас хасч тооцно.
	6. Хөрөнгө оруулалтын өгөөж /ХОө/-ийг тодорхойлохдоо өгөөж тооцох хөрөнгө оруулалт /Хөт/-ын дүнг хөрөнгө оруулалтын өгөөжийн хувь /ХОөх/-иар үржүүлнэ.

$ХО\_{ө}=ХО\_{өт}∙ХО\_{өх}$(мян.төг)  *(6)*

* 1. Хөрөнгө оруулалтын өгөөжийн хувь /ХОөх/-ийг хөрөнгө оруулалтын эх үүсвэрүүд өгөөжийн хувийн жигнэсэн дундажаар тодорхойлогдоно.

$ХО\_{өх}=\frac{З\_{ух}∙Х\_{ухз}+Ө\_{э}∙Ө\_{эөх}}{З\_{ух}+Ө\_{э}}$(мян.төг) *(7)*

 Үүнд: Зух - урт хугацаат зээл. мян.төг;

Зухх – урт хугацаат зээлийн хүүгийн хувь;

Өэ - эзэмшигчийн өмч, мян.төг;

Өэөх – эзэмшигчийн өмчийн өгөөжийн хувь.

* 1. Өгөөж тооцох хөрөнгө оруулалтын дүн /ХОөт/-г өгөөж тооцох үндсэн хөрөнгийн дүн /Хөт/ болон өгөөж тооцох эргэлтийн хөрөнгийн дүн /ЭХөт/-гийн нийлбэрээр тооцно.

ХОөт = Хөт + ЭХөт (мян.төг) *(8)*

* 1. Өгөөж тооцох үндсэн хөрөнгийн дүн /Хөт/-г тусгай зөвшөөрлийн үйл ажиллагаатай холбогдох үндсэн хөрөнгийн анхны өртөг /Хаө/-өөс хуримтлагдсан элэгдэл /Эх/-ийг хасаж тодорхойлно.

ҮХөт = Хаө – Эх  (мян.төг) *(9)*

* 1. Өгөөж тооцох эргэлтийн хөрөнгийн дүн /ЭХөт/-г тусгай зөвшөөрөлд заасан үйл ажиллагаатай холбогдох эргэлтийн хөрөнгө /ЭХ/-өөс богино хугацааны өр төлбөр /ӨТбх/-ийг хасаж тодорхойлно.

ЭХөт = ЭХ – ӨТбх (мян.төг) *(10)*

## Зургаа. Суурь үнэ тооцох

* 1. Суурь үнэ буюу тогтмол тариф нь төвлөрсөн ус хангамж, ариутгах татуургын сүлжээнд холбогдсон хэрэглэгчдэд хүргэх үйлчилгээг 24 цагийн турш тасралтгүй зохион байгуулах нөхцөлийг бүрдүүлэх, үйлчилгээг байнгын бэлэн байдалд байлгах нөхцөлийн хангахад зорилготой.
	2. Суурь үнийг цэвэр болон бохир усны үйлчилгээ тус бүрд тооцно.
	3. Óñ õýðýãëýýíèé çîðèóëàëòààñ íü õàìààð÷ ñóóðü ¿íèéí ÿëãàâàðòàé òàðèôûã õýðýãëýíý. ¯¿íä:
		+ Îðîí ñóóöíû îðøèí ñóóã÷èä (óíä, àõóéí çîðèóëàëòààð)
		+ Àæ àõóéí íýãæ, áàéãóóëëàãà, үйлдвэрлэл үйлчилгээ эрхлэгчид.
	4. Суурь үнэ тогтоохдоотогтмол зардлын дүнд үндэслэн үйлчилгээний төрөл тус бүрээр тооцно. Үүнд:

 а/ тогтмол зардлыг хэрэглэгчдийн тоонд харьцуулах арга

Сү = Зт /(12\*Х) (төг/сар) *(11)*

Үүнд: Сү –суурь үнэ, төг/сар;

12-сарын тоо;

Зт –тогтмол зардал, мян.төг;

Х – хэрэглэгчийн тоо.

 б/ тогтмол зардлыг биет үзүүлэлтийн хэмжээнд харьцуулах арга

Сү1= Зт /Үбх  (төг/м3*) (12)*

 Үүнд: Үбх –үйлчилгээний биет хэмжээ, мян.м3.

* 1. Тогтмол зардлыг хэрэглэгдийн тоонд харьцуулах аргыг орон сууцны хэрэглэгчдийн суурь үнийг тодорхойлоход хэрэглэнэ.
	2. Тогтмол зардлыг биет үзүүлэлтийн хэмжээнд харьцуулах аргыг бусад хэрэглэгчдийн суурь үнийг тодорхойлоход хэрэглэнэ.
	3. Хэмжээнээс хамаарсан суурь үнийг тухайн байгууллага, үйлдвэрлэл үйлчилгээ эрхлэгчийн цэвэр усны оруулга шугамын голчтой нь уялдуулан, ус зарцуулалтад үндэслэн тогтооно.

## Долоо. Хэрэглэгчийн ангилал, зардлын хуваарилалт

* 1. Борлуулалтын орлогын шаардагдах хэмжээг байгууллагын нэгдсэн дүнгээр тодорхойлох бөгөөд зардлыг тусгай зөвшөөрлийн үйл ажиллагааны төрөл тус бүрээр болон хэрэглэгчийн ангиллаар хуваарилна.
	2. Цэвэр усны тариф тооцохдоо хэрэглэгчдийг усны нөөцийн зүй зохистой ашиглалтыг дэмжих зорилгоор дараах байдлаар ангилна. Үүнд:
		1. Айл өрх /тоолууртай, тоолуургүй/
		2. Үйлдвэр, аж ахуйн нэгж, байгууллага

а/ Дор дурдсанаас бусад үйлдвэр, аж ахуйн нэгж, байгууллага;

б/ Төсөвт байгууллагууд;

в/ Спирт, архи, пиво, ундаа усны үйлдвэр, автомашин угаалга;

г/ Ноос, ноолуур, арьс шир, өлөн гэдэс боловсруулах үйлдвэр;

* 1. Бохир усны тариф тооцохдоо усны бохирдлыг бууруулах зорилгоор хэрэглэгчдийг дараах байдлаар ангилна. Үүнд:
		1. Айл өрх /тоолууртай, тоолуургүй/;
		2. Үйлдвэр аж ахуйн нэгж байгууллага:

а/ Дор дурдсанаас бусад Үйлдвэр, аж ахуйн нэгж, байгууллага;

б/ Төсөвт байгууллагууд;

в/ Спирт, архи, пиво, ундаа усны үйлдвэр, мах боловсруулах үйлдвэр;

 г/ Ноос, ноолуур, арьс шир, өлөн гэдэс боловсруулах үйлдвэр, автомашин угаалга;

* 1. Зардлыг шат дамжлага бүрээр тодорхойлох боломжгүй тохиолдолд болон хуваарилагдахгүй зардлыг цэвэр, бохир усны үйлчилгээний зардалд орлоготой нь хувь тэнцүүлж тооцно.
	2. Тариф тооцох борлуулалтын орлогын шаардагдах хэмжээ /БОшт/-г дараах байдлаар тодорхойлно. Үүнд:

БОшт= БОш- Осх+Азу (мян.төг) *(13)*

Осх – Суурь хураамжийн орлого, мян.төг;

Азу –Гэр хорооллын хүн амын зөөврийн усны алдагдал, мян.төг;

## Найм. Усны хэрэглээнээс хамаарах тариф тооцох

* 1. ТЗЭ-ийн тарифыг тусгай зөвшөөрөлд заасан үйл ажиллагаа тус бүрээр болон хэрэглэгчийн ангиллаар тогтооно.
	2. ТЗЭ-ийн тариф /Т/-ыг тариф тооцох борлуулалтын орлогын шаардагдах хэмжээ /Бошт/-г үйлчилгээний биет хэмжээ /Үб.х/-д харьцуулж тодорхойлно.

$Т=\frac{БОшт}{Үб.х}$ (төг/м3) *(14)*

* 1. Тусгай зөвшөөрлийн үйл ажиллагаанд бусад нийт үйл ажиллагаанаас хувиарлагдахгүй байгаа зардлыг борлуулалтын орлогод тухайн үйл ажиллагааны орлогын эзлэх хувь хэмжээгээр нийт зардлаас хувилан тооцно.

## Ес. Усны үйлчилгээний үнэ, тарифыг индексжүүлэх

* 1. Ус хангамж, ариутгах татуургын үйл ажиллагаанд шууд нөлөөлөх зардлын бодит өөрчлөлтөөс хамааран дараах зардлыг индексжүүлж тооцно.
		+ Цахилгаан, дулаан, усны үйлчилгээний үнэ, тарифын өөрчлөлтөөр ус хангамж, ариутгах татуургын үйл ажиллагаанд ногдох дулаан, цахилгаан, усны зардлыг тооцоход,
		+ Гадаад валютын ханшны өөрчлөлтөөр шатахуун, сэлбэг хэрэгсэл, урсгал засварын зардлыг тооцоход,
		+ Үйлдвэрлэгчийн үнийн индексийн нөлөөллийг түүхий эд, хангамжийн материал, тээвэр, материалын зардлыг тооцоход,
		+ Татвар, хууль, шийдвэрийн өөрчлөлтийн нөлөөллийг ус, дулаан, цахилгаан болон ашиглалтын зардал, орлогын албан татвараас бусад татвар, элэгдэл, хөрөнгө оруулалтын өгөөжийн зардлыг тооцоход,
	2. Тусгай зөвшөөрөл эзэмшигч байгууллагын үйл ажиллагаанаас үл хамааран ус хангамж, ариутгах татуургын үйл ажиллагааны зардалд шууд нөлөө үзүүлэх зардал өөрчлөгдөхөд тарифыг индексжүүлнэ.
	3. Усны үйлчилгээний тарифыг индексжүүлэхдээ дараах мэдээллийг үндэслэл болгоно. Үүнд:
		+ Дулаан, цахилгааны үнийн өөрчлөлтийг тооцоход Эрчим хүчний зохицуулах хорооноос баталсан үнэ, тарифийн тогтоолыг үндэслэнэ,
		+ Усны үнийн өөрчлөлтийг тооцоход Хот, суурины ус хангамж, ариутгах татуургын ашиглалт үйлчилгээг зохицуулах зөвлөл (цаашид Зохицуулах зөвлөл гэх)-өөс хянасан үнэ,
		+ Үйлдвэрлэгчийн үнийн индекс, валютын ханшны өөрчлөлтийг Үндэсний статистикийн хорооноос гаргасан сарын болон жилийн мэдээлэлд үндэслэнэ,
		+ Тусгай зөвшөөрөл эзэмшигчийн үйл ажиллагаанаас хамаарч зардалд нөлөөлөх хүчин зүйлсийг “Тусгай зөвшөөрөл эзэмшигчийн үнэ, тарифыг тооцох аргачлал”-ын хүрээнд тооцно.
	4. Усны үйлчилгээний тарифыг дараах байдлаар индексжүүлнэ. Үүнд:

$T\_{i}=I\*T\_{i-1}$ *(15)*

$I=\frac{БОш\_{i}}{БОш\_{i-1}}$ *(16)*

Үүнд: $T\_{i}$ - i хугацааны индексжүүлсэн тариф, төг/м3;

$T\_{i-1}$- i-1 онд батлагдсан усны үйлчилгээний тариф, төг/м3;

$I$*-* i хугацаанд i-1 онд батлагдсан усны үйлчилгээний тарифыг индексжүүлэх индекс;

$БОш\_{i}$- i хугацаанд Зохицуулах зөвлөлөөс хянасан борлуулалтын орлогын шаардагдах хэмжээ (14-р томъёогоор тодорхойлно.), мян.төг;

$БОш\_{i-1}$ – i-1 онд Зохицуулах зөвлөлөөс баталсан борлуулалтын орлогын шаардагдах хэмжээ, мян.төг.

* 1. Цэвэр, бохир усны үйлчилгээний тарифыг шаардлагатай тохиолдолд жилд 1 удаа индексжүүлж, Тусгай зөвшөөрөл эзэмшигч байгууллагын цэвэр ус худалдан авах, хэрэглээнээс гарсан бохир ус нийлүүлэх бөөний тарифт зохицуулалт хийнэ.

## Арав. Хэрэглэгчийн төлбөр тооцох

10.1. ТЗЭ-д Зохицуулах зөвлөлөөс батлагдсан тарифын дагуу хэрэглэгчийн цэвэр, бохир усны үйлчилгээний төлбөрийг сар бүр тооцож нэхэмжилнэ.

10.2. Хэрэглэгчийн төлөх цэвэр, бохир усны үйлчилгээний нийт төлбөрийг тооцохдоо тарифыг тухайн сард хэрэглэсэн усны хэмжээгээр үржүүлж, суурь үнэ нэмнэ. Үүнд:

$ТӨ\_{с}=TӨ\_{ц}+ТӨ\_{б}+Сү$ *(17)*

$ТӨ\_{с}$*-* хэрэглэгчийн цэвэр, бохир усны үйлчилгээний тухайн сарын нийт төлбөр, төг;

$TӨ\_{ц}$*-* цэвэр усны үйлчилгээний тухайн сарын төлбөр, төг;

$TӨ\_{ц}$*-* бохир усны үйлчилгээний тухайн сарын төлбөр, төг;

$Сү$*-* суурь үнэ, төг.

10.3. Хэрэглэгчийн цэвэр, бохир усны үйлчилгээний тухайн сарын төлбөр нь тарифыг тухайн сард хэрэглэсэн усны хэмжээгээр үржүүлж тодорхойлогдоно. Үүнд:

$TӨ\_{ц}=Т\_{ц}\*Х\_{ус}$ (18)

$TӨ\_{б}=Т\_{б}\*Х\_{ус}$ (19)

$Т\_{ц}$- батлагдсан цэвэр усны тариф, төг/м3;

$Т\_{б}$ *-* батлагдсан бохир усны тариф, төг/м3;

$Х\_{ус}$ – хэрэглэгчийн сард хэрэглэсэн усны хэмжээ, м3;

10.4. Хэрэглэгчийн сард хэрэглэсэн цэвэр усны хэмжээг тухайн сард хэрэглэсэн, халуун, хүйтэн усны нийлбэрээр тодорхойлох бөгөөд тоолуургүй тохиолдолд холбогдох байгууллагаас тогтоосон ус хэрэглээний нормоор тооцно.

10.5. Хэрэглэгчийн сард хэрэглэсэн бохир усны хэмжээ нь цэвэр усны хэмжээтэй тэнцүү байна.

10.6 Суурь хураамжийг хүйтэн усны оруулга шугамын голч буюу тоолуур суурилуулсан шугам (тоолуур)-ын голчоор тооцно.

## Арван нэг. Бусад зүйл

11.1 Тарифын тооцоонд тусгай зөвшөөрлийн үйл ажиллагааны зардлыг баримтжуулах эрх зүйн акт, баримтуудыг хавсаргана.

11.2 ТЗЭ-ийн борлуулалтын орлогын шаардагдах хэмжээ /БОш/-г Зохицуулах зөвлөл жил бүр хянаж батлах ба ба тусгай зөвшөөрөл эзэмшигч байгууллага холбогдох тооцоо судалгааг заасан хугацаанд бүрэн, үнэн, зөв ирүүлэх шаардлагатай. Судалгаанд сүүлийн 3 жилийн үйл ажиллагаа хамрагдана.

11.3. Тарифын саналыг хянах хянах явцад баримтаар баталгаажаагүй, Зохицуулах зөвлөл үндэслэлгүй гэж үзсэн зардлыг тариф тооцох зардлаас хасч борлуулалтын орлогын шаардагдах хэмжээг хянаж, батална.

11.4. Тарифын саналыг онлайнаар ирүүлэхийн зэрэгцээ албан бичгээр баталгаажуулж ирүүлнэ.

11.5. Тусгай зөвшөөрөл эзэмшигч нь тарифын санал ирүүлэхдээ хяналт хийхэд шаардлагатай дараах материалыг хавсаргаж хуудас бүрийг дугаарлан, хавтаслан Зөвлөлд ирүүлнэ.

1. Тариф өөрчлүүлэх хүсэлт албан бичиг
2. Байгууллагын гэрчилгээний хуулбар
3. Тусгай зөвшөөрлийн гэрчилгээний хуулбар
4. Байгууллагын дэлгэрэнгүй танилцуулга
5. Байгууллагын бизнес төлөвлөгөө
6. Өнгөрсөн оны бизнес төлөвлөгөө, түүний биелэлт
7. Зохицуулах зөвлөлийн санхүүгийн маягтууд (хүснэгт 1-8)
8. Тусгай зөвшөөрлийн хүрээний үйл ажиллагааны зардлыг баримтжуулах эрх зүйн акт, баримтууд
9. Зөвлөлөөс нэмэлт болгон шаардсан холбогдох бусад баримт бичгүүд зэргийг үдэж, хавтаслан, хуудсыг дугаарлан Зохицуулах зөвлөлд албан ёсоор ирүүлнэ.

**Арван хоёр**. **Тарифт зохицуулалт хийлгэх санал, тооцооны маягт**

Маягт 1.

 

Маягт 2.

Хүснэгт А.

ҮНИЙН САНАЛЫН ХҮСНЭГТ



Маягт 2

Хүснэгт Б

**Усны баланс**

|  |  |  |  |  |  |  |
| --- | --- | --- | --- | --- | --- | --- |
| Үзүүлэлт | Хэмжих нэгж | .... он | ..... он | .... он | .... он | ... Оны төлөвлөгөө |
| Олборлосон ус | мян.м3 |   |   |   |   |   |
| Худалдан авсан ус | мян.м3 |   |   |   |   |   |
| Борлуулсан ус | мян.м3 |   |   |   |   |   |
| Татан зайлуулсан бохир ус /бичилт хийсэн/ | мян.м3 |   |   |   |   |   |
| Цэвэрлэсэн бохир ус | мян.м3 |   |   |   |   |   |
| Орлого болоогүй ус | мян.м3 |   |   |   |   |   |
| Үүнээс: Хүлээн зөвшөөрөгдөх алдагдал | мян.м3 |   |   |   |   |   |

Маягт 3.

"...................." ..ХК-НИЙ ТУСГАЙ ЗӨВШӨӨРЛИЙН ХҮРЭЭНД АШИГ АЛДАГДЛЫН ТООЦОО



Маягт 4.

Хүснэгт 1.

"...................." ..ХК-НИЙ НИЙТ ҮЙЛ АЖИЛЛАГААНЫ САНХҮҮ - ЭДИЙН ЗАСГИЙН ҮНДСЭН ҮЗҮҮЛЭЛТҮҮД /ТЭЗҮ/



Маягт 5.

Хүснэгт 2.

"...................." ..ХК-НИЙ ..........ОНЫ ЗАРДАЛ, ОРЛОГЫН ТӨЛӨВЛӨГӨӨ, ГҮЙЦЭТГЭЛ / МЯН. ТӨГРӨГӨӨР /



Маягт 6.

Хүснэгт 3.

"...................." ..ХК-НИЙ ТУСГАЙ ЗӨВШӨӨРЛИЙН ХҮРЭЭНД ҮЙЛ АЖИЛЛАГААНЫ – ТЭЗҮ



Маягт 8.

Хүснэгт 4.

"...................." ..ХК-НИЙ УХАТ-Н БОРЛУУЛАЛТЫН ОРЛОГЫН СУДАЛГАА /СҮҮЛИЙН 3 ЖИЛИЙН ГҮЙЦЭТГЭЛ ТӨЛӨВЛӨГӨӨ/



Маягт 9-1.

Хүснэгт 4а.

"...................." ..ХК-НИЙ........ОНЫ УСНЫ БОРЛУУЛАЛТЫН БИЧИЛТ, ҮЙЛЧИЛГЭЭНИЙ ТАРИФ САРААР



Маягт 9-2.

Хүснэгт 4б.

ЦЭВЭР, БОХИР УСНЫ БОРЛУУЛАЛТЫН ОРЛОГО , САРААР - ............. он



Маягт 10.

Хүснэгт 5.

"...................." ..ХК-НИЙ ТУСГАЙ ЗӨВШӨӨРЛИЙН ҮЙЛ АЖИЛЛАГААНЫ ЗАРДЛЫН СУДАЛГАА



Маягт 11.

Хүснэгт 5а.

"...................." ..ХК-НИЙ ТУСГАЙ ЗӨВШӨӨРЛИЙН ҮЙЛ АЖИЛЛАГААНЫ ЗАРДЛЫН ЗАДАРГАА - сараар



Хүснэгт 5а-н үргэлжлэл

Цэвэр ус худалдан авах, бохир ус нийлүүлэх худалдан авалтын болон төлөх суурь хураамжийн тооцоо:



Хангагчаас цэвэр ус авсан шугамын голчийн судалгаа - .....онд / Тоолуур суурилагдсан шугамын голчоор/



Маягт 12.

Хүснэгт 6.

"...................." ..ХК-ний АЖИЛЛАГСАДЫН ҮНДСЭН БА НЭМЭГДЭЛ ЦАЛИН, УРАМШУУЛЛЫН СУДАЛГАА /НИЙТ АЖИЛЛАГСДААР/



Маягт 13.

Хүснэгт 7.

"...................." ..ХК-ний ЦЭВЭР, БОХИР УСНЫ ....ОНЫ ӨӨРИЙН ӨРТГИЙН ТООЦОО

 

Хүснэгт 7-ын үргэлжлэл



Хүснэгт 7-ын үргэлжлэл



Маягт 14.

Хүснэгт 8.

"...................." ..ХК-ний ....оны ХЭРЭГЛЭГЧИЙН СУДАЛГАА





Маягт 15.

Хүснэгт 9.

ААНБ-ын ЦЭВЭР УСНЫ ОРОЛТЫН ШУГАМЫН ГОЛЧИЙН СУДАЛГАА - ......онд

 / Цэвэр усны тоолуур суурилагдсан шугамын голчоор /

